lv de lv id lt lv fr lv ru az lv en en id lv fr nl fr ca lv en ca sk en ca lv hbs_lat lv pt en pt lv lv pt lv lv es uk es en en fr es lv en lv sk lv en lv en lv sk lv en lv lv lv lv lv en lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv en lv en th ml lv nl lv lv lv lv lv es es hbs_lat en lv id lv lv lv lv lv lv en lv sk lv en lv en lv sk lv en lv en lv en lv ceb sk lv sk de lv en lv en lv pt lv en lv lt lv lv lt ca lv lv en lv lt ru ru ru ru ru ru ru ru lv lv de sk en sk hbs_lat lv lv sk hbs_lat uk en en lv id es es en lv lv
Šodien atklās XXX olimpiskās spēles Londonā
Lūdzu, ņemiet vērā, ka raksts ir vairāk nekā piecus gadus vecs un ir pārvietots uz mūsu arhīvu. Mēs neatjauninām arhīvu saturu, tāpēc var būt nepieciešams meklēt jaunākus avotus.
2012. gada 27. jūlijs 05:10
ASV basketbolistes 11. reizi triumfē Pasaules kausā
VideoRubīnam un "Senators" pārbaudes spēlē vēl viens zaudējums
VideoAustrālijas basketbolistes iegūst Pasaules kausa bronzu
VideoNBA zvaigzne Džeimss gatavs ieguldīt naudu dīvainā sporta veidā - piklbolā
Indrašim rezultatīva piespēle uzvarā Vācijas čempionātā
Mūsu valsti Londonā pārstāvēs 45 atlēti, lai gan pieteikumā ir par vienu vairāk. Grandiozais pasākums iet secen Latvijas rekordistam 100 metru sprinta distancē Ronaldam Arājam. Viņš jūnija beigās Eiropas čempionāta finālā iedzīvojās smagā savainojumā, saraujot Ahilleja cīpslu, un bez sportošanas nāksies iztikt vismaz visu vasaru.
Teju puse Latvijas sportistu cīnīsies vieglatlētikas disciplīnās, kopā 22 atlēti. Lielākās cerības vieglatlētikā saistās ar mūsu šķēpmetējiem, kuri nereti spējuši sagādāt kādu pārsteigumu. 2004. gadā tādu sarūpēja pašreizējais Latvijas rekordists (90,73 m) Vadims Vasiļevskis, Atēnās kļūstot par sudraba medaļas ieguvēju, bet nākamajā Olimpiādē šāda paša kaluma godalgu izcīnīja Ainārs Kovals.
Šķēpmetējiem jātiek galā ar psiholoģisko sagatavotību
Štrombergs centīsies aizstāvēt titulu
Latvijai lielākās cerības, protams, saistās ar pirmo olimpisko čempionu BMX sportā Māri Štrombergu, kurš bukmeikeru vērtējumā tiek uzskatīts par galveno favorītu arī Londonā. BMX sacensībās vēl Latviju pārstāvēs arī Edžus Treimanis, Rihards Veide un dāmu konkurencē Sandra Aleksējeva.
«Domāju, ka pamats treniņos ir ielikts ļoti labs,» TVNET teica komandas treneris Ivo Lakučs. «Sevišķi gribētu uzslavēt Edžu Treimani un Rihardu Veidi, kuri ir ļoti nopietni strādājuši, lai celtu savu meistarības līmeni. Salīdzinot ar Štrombergu, abiem puišiem bija, kur pielikt un attīstīties. Tagad tikai atliek parādīt savu varēšanu.»
Lai Štrombergs aizstāvētu savu titulu, viņš ilgu laiku lējis sviedrus dzimtajā Valmierā, kur trase ir ļoti līdzīga tai, kādā sacensības notiks Anglijas galvaspilsētā.
Vērā ņemamus rezultātus varētu uzrādīt Latvijas džudisti, Sidnejas olimpisko spēļu bronzas medaļas ieguvēja Vsevoloda Zeļonija audzēkņi Jevgēņijs Borodavko un Konstantīns Ovčiņņikovs, kuri regulāri ar teicamiem panākumiem startē starptautiskajā arēnā. Diemžēl Londonā nestartēs Vladimirs Osnačs, kurš joprojām nav pilnībā atguvies pēc pērn augustā Turcijā piedzīvotās smagās autoavārijas.
Jau sestdien startēs pieci Latvijas sportisti
Pirmie 28. jūlijā uz starta dosies pludmales volejbolisti Aleksandrs Samoilovs/Ruslans Sorokins, kā arī galda tenisists Matīss Burģis, vingrotājs Dmitrijs Trefilovs un šosejas riteņbraucējs Aleksejs Saramotins.
Vēl augstas vietas varētu sasniegt mūsu pludmales volejbola dueti Samoilovs/Sorokins un Mārtiņš Pļaviņš/Jānis Šmēdiņš. Viņiem pa spēkam ir pieveikt jebkuru sāncensi. Ja talkā nāks arī veiksme, šā skatāmā sporta veida Latvijas pārstāvji var sagādāt milzu pūles galvenajiem favorītiem.
Latvijas karogu olimpisko spēļu atklāšanas ceremonijā nesīs pludmales volejbolists Mārtiņš Pļaviņš, kurš šajā amatā nomainīs Vasiļevski, kas to darīja iepriekšējās divās Olimpiādēs.
Vecākais dalībnieks Kuzmins, jaunākā Ņikitina
Latvijas komandas vidējais vecums būs 26,8 gadi (pirms četriem gadiem Pekinā - 26,3 gadi) - vecākais atlēts būs šāvējs Afanasijs Kuzmins, kurš startēs savā devītajā Olimpiādē, kas gan nebūs Ginesa rekords, bet jaunākā būs pagājušajā mēnesī 18. dzimšanas dienu nosvinējusī peldētāja Gabriela Ņikitina.
Pirmās olimpiskās spēles šīs būs 28 delegācijas dalībniekiem, modernās pieccīņas sportisti Jeļena Rubļevska un Deniss Čerkovskis startēs ceturtajā Olimpiādē, bet Kuzmins - devītajā. Savukārt treneri Eduards Andruškevičs (svarcelšana) un Māris Grīva (vieglatlētika) piedalīsies savā piektajā Olimpiādē.
Pekinā mūsējo bija vairāk
Pirms četriem gadiem Pekinā tiesības piedalīties spēlēs izcīnīja 50 sportisti, bet Jeļena Prokopčuka arī toreiz atteicās no piedalīšanās maratonā, savukārt Radeviča nestartēja grūtniecības dēļ. Pekinā Latvija pirmoreiz bija pārstāvēta komandu sporta veidos, jo startēja sieviešu basketbola valstsvienība.
Arī Atlantas olimpiskajās spēlēs 1996.gadā Latvijas delegācijā bija 48 sportisti. Četrus gadus vēlāk Sidnejā Latviju pārstāvēja 45 atlēti, bet 2004.gadā Atēnās ar Latvijas karogu startēja 32 olimpieši.
Pirms četriem gadiem Latvijai - pilns medaļu komplekts
Līdz šim visās iepriekšējās vasaras olimpiādēs, kurās pēc neatkarības atjaunošanas startējusi Latvijas delegācija, tā spējusi izcīnīt medaļas - 1992.gadā Barselonā Latvijas sportisti izcīnīja divus sudrabus un vienu bronzu, Atlantā Ivans Klementjevs izcīnīja sudraba medaļu, Sidnejā Latvijas kontā pa vienai zelta, sudraba un bronzas medaļai, Atēnās - četri sudrabi, bet Pekinā atkal tika savākts pilns medaļu komplekts.
Ilgu laiku tika runāts par to, vai Londona spēs nodrošināt drošību spēļu laikā. Londonas mērs Boriss Džonsons raidsabiedrībai BBC stāstīja, ka par to nav jāsatraucas. «Šīs spēles būs ļoti drošas, tās tiks ļoti apsargātas.»
Vēl nesākoties olimpiādei, pamatīgas raizes vietējiem iedzīvotājiem, tūristiem un sportistiem radījuši satiksmes traucējumi. Ielās novēroti milzu sastrēgumi un metro sistēmā vilcieni būtiski kavējās vairākās līnijās. Tas noticis vairākas dienas pirms spēļu sākuma, kas nozīmē, ka, sākoties Olimpiādei, šī problēma kļūs vēl lielāka.
Dārgākās medaļas spēļu vēsturē
Olimpiādes čempioniem tiks pasniegtas vērtīgākās medaļas olimpisko spēļu vēsturē. Medaļu pagatavošanai izmantotas astoņas tonnas zelta, sudraba un vara. Dārgmetāli tika iegūti no raktuvēm Mongolijā un Jūtā. Šis ir lielākais metāla daudzums, kāds jebkad izmantots olimpiskajām medaļām. Čempionu medaļas ir ļoti vērtīgas, neskatoties uz to, ka zelts veido niecīgu daļu no sakausējuma. Tikai seši grami jeb 1,34% no zelta medaļas izgatavošanā izmantotajiem metāliem ir zelts. Lielāko daļu - 92,5% - veido sudraba sakausējums, bet pārējais ir varš.
Zelta un sudraba cenas laikā kopš 2008.gada Pekinas Olimpiādes ir dubultojušās, kas nozīmē, ka Londonas olimpiskajām spēlēm gatavotās medaļas ir dārgākās šā sporta pasākuma vēsturē.
Mediju pārstāvju divreiz vairāk nekā sportistu
Paredzēts, ka olimpiskajās spēlēs ieradīsies 21 000 mediju pārstāvju - žurnālisti, operatori un tehniķi. Papildus 21 tūkstotim akreditēto žurnālistu vēl seši līdz astoņi tūkstoši viņu kolēģu strādās Londonā, lai atainotu olimpiskos notikumus ārpus stadioniem. Viskuplāk tiks pārstāvēta raidsabiedrība BBC, kas notikumu atainošanā uz vietas iesaistīs 765 darbiniekus. Olimpiskos raidījumus tiešraidē būs iespējams vērot organizācijas «Facebook» lapā.
Olimpiskās spēles pulcē labākos no labākajiem. Izņēmums nebūs arī šī reize. Londonā piedalīsies Pekinas Olimpiādes lielākie varoņi Jamaikas sprinta karalis Useins Bolts un ASV peldētājs Maikls Felpss, arī slavenie tenisisti šveicietis Rodžers Federers, serbs Novāks Džokovičs, amerikāniete Serēna Viljamsa un daudzi citi pazīstami sportisti.
Felpss var kļūt par visu laiku medaļām bagātāko olimpieti. Pēc astoņiem zeltiem Pekinā pašlaik viņa kontā ir 16 godalgas, bet rekordiste ar 18 medaļām ir vingrotāja Larisa Latiņina, kura startēja laika posmā starp 1956. un 1964. gadu.
No Latvijas uz Britu salām dosies 26 mediju pārstāvji, starp kuriem 11 žurnālisti no Latvijas Televīzijas.
24 stundu režīmā līdzjutējiem notikumus Olimpiādē būs iespējams vērot arī Latvijas Televīzijas (LTV) 7.kanāla pārraidēs.
Latvijas olimpiskās delegācijas sauklis Londonas Olimpiādē ir «Iespēja jaunām uzvarām».
Latvijas olimpiskā delegācija dalībai Londonas olimpiskajās spēlēs
Cīņa: sportisti - Armands Zvirbulis, Anastasija Grigorjeva; apkalpojošais personāls - Visvaldis Freidenfelds, Sergejs Kursītis, Andrejs Šmigarevs (treniņu partneris), Aleksandrs Truškins (treniņu partneris).
Džudo: sportisti - Jevgēņijs Borodavko, Konstantīns Ovčiņņikovs; apkalpojošais personāls - Oļegs Baskins, Vsevolods Zeļonijs (treneris/treniņu partneris), Aigars Mīlenbergs (treniņu partneris).
Galda teniss:sportists - Matīss Burģis; apkalpojošais personāls - Matīass Sīrens, Reinis Burģis (treneris/treniņu partneris).
Modernā pieccīņa: sportisti - Jeļena Rubļevska, Deniss Čerkovskis; apkalpojošais personāls - Mihails Jefremenko, Isaks Novruzovs, Andris Feldmanis.
Peldēšana: sportisti - Uvis Kalniņš, Gabriela Ņikitina; apkalpojošais personāls - Kaspars Pone, Vladimirs Širjājevs, Vladimirs Maslovskis.
Pludmales volejbols: sportisti - Aleksandrs Samoilovs, Ruslans Sorokins, Mārtiņš Pļaviņš, Jānis Šmēdiņš; apkalpojošais personāls - Genādijs Samoilovs, Aigars Birzulis, Almers Ludviks, Egils Cīrulis.
Riteņbraukšana - BMX: sportisti - Māris Štrombergs, Edžus Treimanis, Rihards Veide, Sandra Aleksejeva; apkalpojošais personāls - Ivo Lakučs, Olafs Lakučs, Uldis Pūcītis, Normunds Taims, Gundars Osis.
Riteņbraukšana - šosejas: sportists - Aleksejs Saramotins; apkalpojošais personāls - Vitālijs Smirnovs, Valērijs Lukjanovs.
Smaiļošana: sportisti - Krists Straume, Aleksejs Rumjancevs; apkalpojošais personāls - Aigars Aglenieks, Genādijs Zujevs, Vladimirs Bļinovs.
Svarcelšana: sportists - Artūrs Plēsnieks; apkalpojošais personāls - Eduards Andruškevics.
Šaušana: sportists - Afanasijs Kuzmins; apkalpojošais personāls - Aleksandrs Leščinskis.
Vieglatlētika: sportisti - Vadims Vasiļevskis, Zigismunds Sirmais, Ainārs Kovals, Laura Ikauniece, Poļina Jeļizarova, Aiga Grabuste, Igors Sokolovs, Madara Palameika, Ineta Radeviča, Mareks Ārents, Māris Urtāns, Igors Kazakevičs, Agnese Pastare, Jānis Leitis, Dmitrijs Jurkevičs, Arnis Rumbenieks, Lauma Grīva, Valērijs Žolnerovičs, Dace Lina, Edgars Eriņš, Sinta Ozoliņa-Kovala, Līna Mūze, Ronalds Arājs; apkalpojošais personāls - Guntis Zālītis, Edvīns Krūms, Valentīna Eiduka, Andis Austrups, Viktors Lācis, Ludmila Olijare, Jānis Kolidzejs, Gints Palameiks, Igors Izotovs, Guntars Gailītis, Geogrs Gutpelcs, Uldis Kurzemnieks, Romualds Jurkevičs, Aivars Rumbenieks, Māris Grīva, Raivis Maķevics, Rasels Ors.
Vingrošana: sportists - Dmitrijs Trefilovs; apkalpojošais personāls - Igors Vihrovs.
Mediķi: Līga Cīrule, Aldis Cīrulis, Valda Kuģe, Mareks Osovskis, Edvīns Lešenkovs, Māris Eikens, Digna Jukmane.
Vadība: Žoržs Tikmers - delegācijas vadītājs; Andris Lupiks - delegācijas vadītāja vietnieks; Raitis Keselis - delegācijas vadītāja vietnieks; Marita Vilciņa - preses atašejs.
ASV basketbolistes 11. reizi triumfē Pasaules kausā
Video Rubīnam un "Senators" pārbaudes spēlē vēl viens zaudējums
Video Austrālijas basketbolistes iegūst Pasaules kausa bronzu
Video NBA zvaigzne Džeimss gatavs ieguldīt naudu dīvainā sporta veidā - piklbolā
Indrašim rezultatīva piespēle uzvarā Vācijas čempionātā
Grifins pievienojies "Celtics" komandai
Meiers ar rezultatīvu sniegumu sekmē "Kalev"/"Cramo" iekļūšanu FIBA Eiropas kausa pamatturnīrā
"Liepāja" LIBL pirmajā spēlē negaidīti pārspēj čempioni "VEF Rīga"
Čehija Krievijas hokejistam nepagarina darba vīzu
Noteikta Krievijas un Baltkrievijas hokeja izlašu atgriešanās kārtība starptautiskajā arēnā
Foto un video Porziņģim skaists "slam dunk" un zaudējums pirmajā NBA pārbaudes spēlē Japānā
ASV basketbolistes pārliecinoši iekļūst Pasaules kausa finālā
FIDE izmeklēs skandālu starp Kārlsenu un Nīmanu
Igaunis Tenaks līderis pēc Jaunzēlandes rallija otrās sacensību dienas
VIDEO un AUDIO Zaurs Džavadovs: Bieži vien visi tikai domā par uzvaru, bet aizmirst par pašu cilvēku
Video un audio RFS fortūnas turpinājums Florencē un pabojātie basketbola svētki "EuroBasket 2022"
Video un audio Profesionālais sports ir kaitīgs veselībai. Mīts vai patiesība?
Bыбopы OHЛAЙH ЛaTBия roлocyeT зa HoBый cocTaB CeйMa. Cлeди c RUS TVNET
ФoTo Packoпkи coBeTckoй бpaTckoй Morилы B ЭcToHии: BMecTo шecTepыx coлдaT HaйдeHы ocTaHkи coTHи людeй
Boпли OxлoбыcTиHa o "cBящeHHoй BoйHe" и xopoBoды: B MockBe "oTMeTили" aHHekcию ykpaиHckиx perиoHoB
CMИ: Aллa ПyraчeBa пoлyчилa изpaилbckий пacпopT
Satekles iela 2b, Rīga, LV-1050, Latvija
Komanda un Kontakti Noteikumi Reklāma Par mums Vēstkopa